hotchpotch/miracl-hf-unified huggingface dataset:
Isaac Haxton
Isaac Haxton (s. 21. syyskuuta 1985) on yhdysvaltalainen pokeriammattilainen. Hän on erikoistunut korkeiden panosten turnausten lisäksi korkeiden panosten käteispeleihin. Haxtonin nimimerkki PokerStarsilla on "philivey2694".
Liveturnauksista Haxton on voittanut 11 926 400 dollaria.
Stranger Things
Stranger Things on Dufferin veljesten luoma yhdysvaltalainen scifikauhusarja, jonka koko ensimmäinen tuotantokausi julkaistiin tilausvideopalvelu Netflixissä 15. heinäkuuta 2016. Sarjan pääosissa ovat Winona Ryder, David Harbour, Finn Wolfhard, Millie Bobby Brown, Gaten Matarazzo, Caleb McLaughlin, Natalia Dyer, Charlie Heaton, Cara Buono, Joe Keery ja Matthew Modine.
Sarja sijoittuu kuvitteelliseen Hawkinsin kaupunkiin Indianan osavaltiossa Yhdysvalloissa, missä 12-vuotias Will Byers katoaa olemattomiin 6. marraskuuta 1983. Hänen ystävänsä, perheensä ja paikallinen poliisi pyrkivät etsimään Williä, ja kuvioihin sekaantuu psykokinesiaa omaava tyttö, joka väittää tietävänsä Willin sijainnin. Lisäksi salainen Yhdysvaltain hallinnon alaisuudessa toimiva järjestö yrittää peitellä totuutta.
Sarjassa on paljon viittauksia 1980-luvun populaarikulttuuriin ja se on saanut vaikutteita muun muassa Steven Spielbergin, John Carpenterin, Stephen Kingin ja George Lucasin töistä.
"Stranger Things" on saanut erinomaisen vastaanoton kriitikoilta ja yleisöltä. Sarjan hahmoja, rytmitystä, tunnelmaa, näyttelyä, musiikkia, ohjausta, käsikirjoitusta ja viittauksia 1980-luvun elokuviin on kehuttu. Ensimmäinen kausi sai yhteensä 19 Primetime Emmy -ehdokkuutta muun muassa parhaasta draamasarjasta, nais- ja miessivuosasta.
31. elokuuta 2016 Netflix tilasi 9 jaksoa kattavan toisen tuotantokauden. Kausi julkaistiin halloweenina 27. lokakuuta 2017. Vuosi myöhemmin Dufferin veljekset ilmoittivat suunnitelmista koskien kolmatta tuotantokautta ja tavoitteesta päättää "Stranger Things" neljänteen tuotantokauteen. Siitä huolimatta viidennestä tuotantokaudesta ollaan silti keskusteltu. 1. joulukuuta 2017, Netflix ja Dufferin veljekset varmistivat kolmannen kauden. Kolmas tuotantokausi julkaistaan Yhdysvaltain itsenäisyyspäivänä 4. heinäkuuta 2019.
Sarja on saanut erinomaisen vastaanoton sekä kriitikoilta että yleisöltä. Arvosteluja keräävän Rotten Tomatoes -sivuston mukaan 95 % kriitikoista on antanut sarjalle positiivisen arvosanan keskiarvolla 8.1/10. Keräys perustuu 57 arviointiin. Metacriticissä sarjalla on 76 pistettä 100:sta perustuen 34 arviointiin.
"Variety"-lehden mukaan "Stranger Things" on yksi Netflixin katsotuimmista sarjoista. "Helsingin Sanomien" Juho Typpö kutsui sarjaa kesän 2016 tv-ilmiöksi.
Backwoods
Backwoods voi tarkoittaa seuraavia:
David Harbour
David Harbour (s. 10. huhtikuuta 1974 New York, New York, Yhdysvallat) on yhdysvaltalainen näyttelijä. Vuonna 2005 hän sai Tony-ehdokkuuden roolistaan näytelmässä "Kuka pelkää Virginia Woolfia?". Vuodesta 2016 Harbour on näytellyt poliisipäällikkö Jim Hopperia jännitystieteissarjassa "Stranger Things".
Harbour on saanut kaksi parhaan miessivuosan Primetime Emmy -ehdokkuutta draamasarjasta "Stranger Things".
Mikura-luokka
Mikura-luokka () oli keisarillisen Japanin laivaston kahdeksan aluksen muodostama saattajaluokka toisessa maailmansodassa.
Iina Vuorivirta
Iina Vuorivirta (s. 31. maaliskuuta 1988) on suomalainen muotoilija. Vuorivirta sai vuonna 2013 Design Forum Finlandin Vuoden nuori muotoilija -palkinnon. Hän on toiminut Ikean palveluksessa vuodesta 2015 lähtien ensimmäisenä suomalaisena yhtiön 14-henkisessä ydinsuunnittelijatiimissä.
Vuorivirta on opiskellut vuosina 2007–2010 Lahden muotoiluinsituutissa, 2010–2011 Tukholman Beckmans-muotoilukoulussa ja 2012–2014 Tukholman Konstfackissa.
Vuorivirran tunnetuimpiin tuotteisiin kuuluu pyöreä "Vino"-peili, jonka puolikkaat heijastavat valoa hieman eri kulmissa. "Vino"-peili oli mukana Artekin “Work in Progress” myyntinäyttelyssä vuonna 2015.
Dufferin veljekset
Matt Duffer (s. 1984) ja Ross Duffer (s. 1984) eli Dufferin veljekset ovat yhdysvaltalaisia elokuvantekijöitä. He tunnetaan muun muassa heidän luomastaan Netflixin jännitystieteissarjasta "Stranger Things", jonka he ovat myös ohjanneet, käsikirjoittaneet ja tuottaneet. Ensimmäisen tuotantokauden jaksot julkaistiin Netflixissä 15. heinäkuuta 2016. Sarjan toinen kausi ilmestyi lokakuussa 2017. Kolmas kausi julkaistaan heinäkuussa 2019.
Urpo Kivikari
Urpo Kalevi Kivikari (s. 1. lokakuuta 1939 Turku) on suomalainen taloustieteen professori, joka on erikoistunut idänkaupan tutkimukseen. Hän opetti Turun kauppakorkeakoulussa ja Turun yliopistossa vuosina 1964–2003 ja luennoi yhä ajoittain. Vuosina 1988–2003 hän toimi Turun kauppakorkeakoulun kansainvälisen talouden professorina.
Kivikari väitteli valtiotieteen tohtoriksi Turun yliopistosta vuonna 1972.
Kivikari tunnetaan hyvistä yhteyksistään Unkariin. Hän toimi Suomi–Unkari-seuran varapuheenjohtajana 1989–1995 ja nimitettiin vuonna 1989 Unkarin kunniakonsuliksi. Vuonna 2009 hän sai István Ráczin mukaan nimetyn palkinnon maiden välisten kulttuurisuhteiden edistämisestä, ja vuonna 2012 hänet nimitettiin Szegedin yliopiston kunniatohtoriksi.
Komatsu (yritys)
Komatsu Ltd. () tai Komatsu () () on japanilainen monikansallinen yritys.
Yritys valmistaa rakennus-, kaivos- ja sotilaslaitteita sekä teollisuuden laitteita. 
Yhtiön pääkonttori on Tokiossa Japanissa. Yhtiö on nimetty Komatsun kaupungin mukaan, jossa yhtiö perustettiin.
Yhtiön perusti "Takeuchi Mining Industry" vuonna 1917 nimellä "Komatsu Iron Works" ja se eriytettiin omaksi yhtiökseen "Komatsu Ltd" vuonna 1921.
Rodium(III)kloridi
Rodium(III)kloridi (RhCl) on rodium- ja kloridi-ionien muodostama epäorgaaninen ioniyhdiste. Yhdistettä voidaan käyttää muiden rodiumyhdisteiden, esimerkiksi katalyyttien valmistamiseen.
Rodium(III)kloridi on huoneenlämpötilassa ruskehtavan punertavaa kiteistä ainetta, jonka kiderakenne muistuttaa alumiinikloridin kiderakennetta. Se on liukenematonta veteen ja useisiin happoihin, mutta muodostaa vetykloridin kanssa vesiliukoisen heksaklororodsaatti(III)ionin ([RhCl]). Kidevedettömän rodium(III)kloridin lisäksi tunnetaan myös kidevedellinen muoto trihydraatti (RhCl·3HO).
Rodium(III)kloridia voidaan valmistaa vedettömänä metallisen rodiumjauheen ja kloorin välisellä reaktiolla 700 °C:n lämpötilassa. Trihydraattia saadaan haihduttamalla [RhCl]-ioneja sisältävästä liuoksesta vesi pois.
Rodium(III)kloridin tärkein käyttökohde on muiden rodiumyhdisteiden valmistus. Siitä valmistetaan esimerkiksi Wilkinsonin katalyyttiä ja muita katalyyttisesti aktiivisia rodiumyhdisteitä.
Mertaranta ja legendat
Mertaranta ja legendat on 10. helmikuuta 2016 TV5-kanavalla alkanut TV-ohjelma, jota isännöi Antero Mertaranta. Ohjelmassa Mertaranta kutsuu kahdeksan menestynyttä uransa lopettanutta suomalaisurheilijaa Vierumäelle muistelemaan kunkin uraa ja merkittävimpiä hetkiä.
Ohjelman jokaisessa jaksossa käsitellään aina yhden urheilijan uraa ja kyseinen urheilija järjestää muille jotakin tekemistä. Ohjelmaan ensimmäisellä kaudella esiintyvät maastohiihtäjät Marja-Liisa Kirvesniemi ja Jari Isometsä, mäkihyppääjä Toni Nieminen, pituushyppääjä Tommi Evilä, uimarit Hanna-Maria Seppälä ja Jani Sievinen, suunnistaja Minna Kauppi ja jääkiekkoilija Timo Jutila.
Sarjan toinen kausi alkoi 24. tammikuuta 2017.
Kolombangara
Kolombangara on Salomonin saarten Uuden Georgian saariryhmään kuuluva saari lounaisella Tyynellämerellä. Saari on lähes pyöreä, ja sen halkaisija on noin kolmekymmentä kilometriä. Saaren muodostaneen tulivuoren huippu kohoaa noin 1 800 metriin. Tulivuoren kalderan reunassa on neljä huippua. Saaren eteläpuolella on kuumia lähteitä.
Kolombangaran tulivuori on ollut viimeksi aktiivinen noin 10 000 vuotta sitten.
Sado (1942)
Sado () oli keisarillisen Japanin laivaston Etorofu-luokan saattaja toisessa maailmansodassa.
Alus tilattiin Nihon Kōkanin Tsurumin telakalta osana vuoden 1942 hankintoja. Sen köli laskettiin 21. helmikuuta 1942 ja alus laskettiin vesille 28. marraskuuta. Alus otettiin palvelukseen 27. maaliskuuta 1943.
Alus torpedoitiin 22. elokuuta 1944 Etelä-Kiinan merellä. Se poistettiin alusluettelosta 10. lokakuuta.
Omegna
Omegna on kunta Pohjois-Italiassa Verbano-Cusio-Ossolan maakunnassa Piemonten alueella. 
Omegnan naapurikunnat ovat Armeno (NO), Casale Corte Cerro, Germagno, Gignese, Gravellona Toce, Nonio, Pettenasco (NO), Quarna Sopra, Quarna Sotto, Stresa ja Valstrona.
Tsushima (1943)
Tsushima () oli keisarillisen Japanin laivaston Etorofu-luokan saattaja toisessa maailmansodassa.
Alus tilattiin Nihon Kōkanin Tsurumin telakalta osana vuoden 1942 hankintoja. Sen köli laskettiin 20. kesäkuuta 1942 ja alus laskettiin vesille 20. maaliskuuta 1943. Alus otettiin palvelukseen 28. heinäkuuta.
Alus poistettiin alusluettelosta 5. lokakuuta 1945 ja se aloitti 1. joulukuuta kotiutuvien sotilaiden kuljetukset Japaniin. Alus luovutettiin 31. heinäkuuta 1947 sotakorvauksena Kiinalle, joka poisti sen palveluksesta 1963.
Nuno Reis
Nuno Miguel Pereira Reis (s. 31. tammikuuta 1991 Murten, Sveitsi) on portugalilainen jalkapalloilija. Pelipaikaltaan hän on keskuspuolustaja. Reis edustaa Kreikan Superliigassa pelaavaa Panathinaikosia.
Reis kuului portugalilaisen Sporting CP:n organisaatioon vuosina 2003–2015. Hän ei kuitenkaan pelannut seuran edustusjoukkueessa virallisia otteluita. Kausina 2010–2011 ja 2011–2012 Reis pelasi yhteensä 56 Belgian pääsarjan ottelua lainalla Cercle Bruggessä ja kaudella 2012–2013 lainalla Olhanensessa 21 Portugalin Primeira Ligan ottelua. Kaudella 2013–2014 Reis edusti Sporting CP:n kakkosjoukkuetta 23:ssa Segunda Ligan ottelussa. Tammikuussa hän lähti jälleen lainalle Cercle Bruggeen, jossa pelasi kevätkauden aikana 12 Belgian pääsarjan ottelua. Kauden 2014–2015 Reis edusti kokonaisuudessaan Sporting CP B:tä pelaten 31 ottelua Portugalin toiseksi korkeimmalla sarjatasolla.
Heinäkuussa 2015 Reis siirtyi Sporting CP:stä Ranskan Ligue 2:ssa pelaavaan Metziin. Hän pelasi kauden 2015–2016 aikana 27 sarjaottelua. Heinäkuussa 2016 Reis siirtyi ilmaisella siirrolla Kreikan Superliigassa pelaavaan Panathinaikosiin.
Reis pelasi Portugalin ikäkausimaajoukkueissa 61 ottelua. Hän oli saavuttamassa alle 20-vuotiaiden MM-hopeaa 2011.
HB-Betoniteollisuus
HB-Betoniteollisuus Oy on suomalainen perheyritys ja betonituottaja. HB-Betoni valmistaa pihatuotteita, harkkoja, mosaiikkibetonilaattoja, elementtiportaita sekä valmisbetonia. HB:n tehtaat sijaitsevat Jyväskylässä ja Somerolla. Suomen lisäksi se toimittaa tuotteita Ruotsiin, Viroon ja Venäjälle. Vuonna 2016 HB-Betoniteollisuus toteutti yhteistyöhankkeena muotoilija Eero Aarnion kanssa betonisen version ”Pony”-tuolista. HB-Betoniteollisuus aloitti toimintansa jo 1960-luvulla. Nykyään se on yksi Suomen suurimpia betonituotteiden valmistajia.
Marionin piirikunta (Länsi-Virginia)
Marionin piirikunta on Länsi-Virginian osavaltiossa Yhdysvalloissa. Piirikunta muodostettiin 14. tammikuuta 1842 Monongalian ja Harrisonin piirikuntien osista ja sen nimi juontuu Yhdysvaltain vapaussotaan osallistuneesta kenraali Francis Marionista. Vuonna 2010 piirikunnan asukasluku oli 56 418. Hallinnollinen keskus on Fairmont.
Piirikunnan pinta-ala on 810 km², josta maata on noin 800 km² ja vesistöjä noin 7 km².
Vuoden 2010 väestönlaskennan mukaan Marionin piirikunnassa oli 56 418 asukasta, 23 786 taloutta ja 15 271 perhettä. Väestötiheys oli 70,5/km². Asukkaista yli 94 prosenttia oli valkoihoisia. Piirikunnan talouksien mediaanitulo oli 38 115 dollaria ja perheiden 49 046 dollaria. Miesten mediaanitulo oli 38 948 dollaria ja naisten 27 179 dollaria. Tulot henkilöä kohden olivat 20 752 dollaria. Noin 11,3 prosenttia perheistä ja 16,8 prosenttia koko väestöstä, 24 prosenttia alle 18-vuotiaista ja 8,6 prosenttia yli 65-vuotiaista eli köyhyysrajan alapuolella.
Etorofu (1943)
Etorofu () oli keisarillisen Japanin laivaston Etorofu-luokan saattaja toisessa maailmansodassa.
Alus tilattiin Hitachi Zōsenin Sakurajiman telakalta osana vuoden 1942 hankintoja. Sen köli laskettiin 23. maaliskuuta 1942 ja alus laskettiin vesille 29. tammikuuta 1943. Alus otettiin palvelukseen 15. toukokuuta.
Alus poistettiin alusluettelosta 5. lokakuuta 1945 ja se aloitti 1. joulukuuta kotiutuvien sotilaiden kuljetukset Japaniin. Alus luovutettiin 5. elokuuta 1947 sotakorvauksena Yhdysvalloille, joka romutti sen.
Rhinocerotoidea
Rhinocerotoidea on kavioeläinten yläheimo joka sisältää sarvikuonot sukulaisineen. Kaikki viisi nykyistä lajia kuuluvat sarvikuonojen heimoon (Rhinocerotidae). Yläheimoon luetaan usein kaksi muuta sukupuuttoon kuollutta heimoa, Hyracodontidae ja Amynodontidae.
Alla oleva kladogrammi osoittaa Rhinocerotoidea ja muiden ryhmien sukulaissuhteet.
Niklas Hult
Bo Niklas Hult (s. 13. helmikuuta 1990 Värnamo, Ruotsi) on ruotsalainen jalkapalloilija. Pelipaikaltaan hän on keskikenttäpelaaja. Hult edustaa Kreikan Superliigassa pelaavaa Panathinaikosia.
Hult edusti kaudella 2008 IFK Värnamoa Ruotsin 1. divisioonassa. Kaudeksi 2009 hän siirtyi Elfsborgiin, jossa pelasi ensimmäisen Allsvenskan-ottelunsa 1. toukokuuta 2009, kun Elfsborg pelasi vieraissa 1–1-tasapelin Brommapojkarnaa vastaan. Hult pelasi kaudella 2009 yhden sarjaottelun ja kaudella 2010 yhdeksän sarjaottelua, mutta vuosina 2011–2013 hän lukeutui Elfsborgin runkopelaajiin pelaten niiden aikana yhteensä 72 ottelua Allsvenskanissa. Kaudella 2012 Hult oli voittamassa Ruotsin-mestaruutta. Kaudella 2014 Hult ehti edustaa Elfsborgia kymmenessä sarjaottelussa, kunnes siirtyi heinäkuussa Ranskan Ligue 1:ssä pelaavaan Niceen.
Hult nousi Nicessä välittömästi runkopelaajaksi pelaten kaudella 2014–2015 Ranskan pääsarjassa 30 ottelua. Elokuun 2015 puolivälissä Hult sai reisivamman, jonka vuoksi hän pelasi kauden 2015–2016 ensimmäisen sarjaottelunsa vasta marraskuussa. Loppukauden aikana Hult edusti Niceä 15 pääsarjaottelussa.
Heinäkuussa 2016 Hult siirtyi ilmaisella siirrolla Kreikan Superliigassa pelaavaan Panathinaikosiin.
Ruotsin maajoukkueessa Hult pelasi ensimmäisen ottelunsa 18. tammikuuta 2012, kun Ruotsi voitti ystävyysottelussa Bahrainin 2–0. Seuraavat kaksi maaotteluaan hän pelasi tammikuussa 2014, kun Ruotsi kohtasi ystävyysotteluissa Moldovan ja Islannin.
M/S AIDAprima
M/S AIDAprima on saksalais-amerikkalaisen AIDA Cruises -varustamon Hyperion-luokan risteilyalus. Laiva rakennettiin Japanin Nagasakissa Mitsubishin telakalla vuonna 2016. Aluksen pituus on 299,95 metriä, leveys 37,65 metriä ja suurin syväys 8,25 metriä. Laivan koneet tuottavat 43 200 kilowatin tehon ja 22 solmun enimmäisnopeuden. Alus voi käyttää polttoaineenaan sekä polttoöljyä että nesteytettyä maakaasua.
"AIDApriman" sisaralus on "AIDAperla", jonka on tarkoitus valmistua vuonna 2017.
M/S AIDAperla
M/S AIDAperla on saksalais-amerikkalaisen AIDA Cruises -varustamon Hyperion-luokan risteilyalus. Laiva rakennettiin Japanin Nagasakissa Mitsubishin telakalla, ja se valmistui huhtikuussa 2017. Alus voi käyttää polttoaineenaan sekä polttoöljyä että nesteytettyä maakaasua.
"AIDAperlan" sisaralus on vuonna 2016 valmistunut "AIDAprima".
Pekka Tiinanen
Pekka Tiinanen (17. heinäkuuta 1962 Kalajoki – 9. syyskuuta 2016 Espoo) oli suomalainen toimittaja ja pakinoitsija. Hän työskenteli "Iltalehdessä" politiikan toimittajana lähes 20 vuotta. Pakinoita hän kirjoitti nimimerkillä "Pikkutakki". Vuonna 2013 Tiinanen kirjoitti ensimmäisenä uutisen, jonka mukaan Arctia Shippingin johtoa oli painostettu perumaan Greenpeacea vastaan tekemänsä rikosilmoitus.
IPhone 7
iPhone 7 on Applen valmistama älypuhelin, jossa uudistuksina vanhempiin malleihin ovat esimerkiksi stereokaiuttimet, uudistettu kotipainike sekä optinen kuvanvakain. Puhelimessa ei myöskään aiemmista malleista poiketen ole 3,5 millimetrin kuulokeliitäntää, joka on aiheuttanut kritiikkiä. iPhone 7 tuli ennakkomyyntiin 9. syyskuuta 2016, ja sen toimitukset alkoivat 16. syyskuuta. Pieni osa iPhone 7 -puhelimista on päästänyt hiljaista sihinää kovan rasituksen alla ilman varsinaista syytä.
iPhone 7 muistuttaa ulkoisesti edellisiä malleja, joskin antenniviivat erottuvat vähemmän. Puhelimen runko on alumiinia. Ruusukullan, kullan ja hopean lisäksi iPhone 7 on saatavilla uusissa peilimustan ja mattamustan, sekä vuoden 2017 keväästä lähtien punaisen väreissä. Peilimusta värivaihto on saatavilla vain 128 ja 256 gigatavun muistilla varustetuissa puhelimissa. iPhone 7:n näytön koko on 4,7 tuumaa. Aiemmissa iPhoneissa ollut fyysinen kotipainike on iPhone 7:ssä ja iPhone 7 Plussassa vaihdettu kapasitiiviseen kotipainikkeeseen. Se ei liiku, vaan tuottaa näppäinvasteen värinämoottorilla. Puhelin on IP67-standardin mukaisesti roiske- ja pölytiivis, mutta ei varsinaisesti vedenkestävä. iPhone 7:ssä on stereokaiuttimet puhelimen pohjassa ja yläpäässä. Puhelimen käyttöjärjestelmä on iOS 10.
iPhonen 7:n kamerassa on uutuutena optinen kuvanvakain, live-kuvien muokkaus ja tuki RAW-kuville (Myös iPhone 6S:ään lisättiin tämä toiminto). Puhelimen etukamera päivitettiin viidestä megapikselistä seitsemään megapikseliin. Kameran kennon pikselien kokoa on kasvatettu ja kamera on aiempaa nopeampi.
Ensimmäisissä arvioissa iPhone 7 sai kiitosta parantuneesta kamerasta ja uudesta peilimustasta värivaihtoehdosta. Perinteisen kotinäppäimen korvannut kapasitiivinen kotinäppäin, joka luo painallusvasteen värinämoottorilla, on puolestaan saanut huonon vastaanoton. Kapasitiivinen kotinäppäin ei tunnista tavallisilla hanskoille tehtyä painallusta. Hyvä puoli on se, että nykyinen kotinäppäin on kestävämpi.
iPhone 7 sai heti ilmestyttyään paljon kritiikkiä perinteisen ja yleisen 3,5 millimetrin kuulokeliitännän puuttumisesta ja sen korvaamisesta Applen omalla Lightning-liitännällä. Tämän vuoksi esimerkiksi musiikin kuuntelu langallisilla kuulokkeilla puhelimen lataamisen aikana ei enää onnistu ja vanhojen kuulokkeiden käyttö vaatii adapterin.
Bloombergin haastattelemien analyytikoiden mukaan iPhone 7 sisältää liian vähän merkittäviä uudistuksia ja on liian kallis vallatakseen Kiinan markkinoita.
Helinä Hartikainen
Helka Helinä Hartikainen, s. "Kettunen" (s. 1947) on suomalainen maataloudentutkija. Hän on ollut Helsingin yliopiston maa- ja ympäristökemian henkilökohtainen ylimääräinen professori vuodesta 1990. Hän tutki maaperän ja järvisedimenttien fosforipitoisuutta, kasvinravitsemusta ja limnologiaa. Hän oli soveltavan kemian ja mikrobiologian laitoksella 1983–1990 maanviljelyskemian ja -fysiikan dosentti.
Iiro O. Hartimo
Iiro Olavi Hartimo (s. 1946) on suomalainen tekniikantutkija. Hän on ollut Teknillisen korkeakoulun tietotekniikan professori vuodesta 1988. Hänen tutkimuskohteensa on ollut mikroprosessoritekniikka ja signaalien digitaalinen käsittely.
Arne Hartman
Carl Arne Hartman (s. 20. maaliskuuta 1940) on suomalainen diplomaatti, koulutukseltaan valtiotieteiden lisensiaatti. Hän on ollut suurlähettiläänä Bagdadissa 1990–1991 ja ministerineuvos Kööpenhaminassa vuodesta 1992. Hän oli ulkoministeriön poliittisen osaston toimistopäällikkö 1988–1990 ja ulkoasiainneuvos 1991–1992. Hän oli suurlähetystösihteeri Lusakan lähetystössä 1974–1978.
Pekka Harttila
Pekka Matti Harttila (s. 1941) on suomalainen diplomaatti ja varatuomari. Hän on ollut ulkoministeriön kehitysyhteistyöosaston apulaisosastopäällikkö 1986–1988, suurlähettiläs Riadissa 1988–1991, pääkonsuli Berliinissä 1991–1994 ja lehdistö- ja kulttuuriosaston linjajohtaja vuodesta 1995. Hän on ollut jälleen suurlähettiläs Bukarestissa 2000–2004.
Alfeiós
Alfeiós () on joki Peloponnesoksen niemimaalla Kreikassa. Sen pituus on 110 kilometriä. Joki saa alkunsa Taÿ́getos-vuorelta 1 800 metrin korkeudesta ja se laskee Joonianmereen niemimaan länsirannikolla Kyparissiakóslahden pohjoisosassa.
Alfeiós on Peloponnesoksen pisin joki ja Kreikan kaikista joista kahdeksanneksi pisin. Se virtaa Arkadian ja Eliksen alueyksiköiden alueella. Alfeióksen sivujokiin kuuluu Kládeos, joka yhtyy siihen Olympian lehdon arkeologisen alueen kohdalla. Laskiessaan mereen Pýrgoksen kaupungin eteläpuolella Alfeiós muodostaa 113 neliökilometrin laajuisen suistoalueen eli deltan. Joen sedimentit ovat tuottaneet Eliksen rannikolle Kreikan laajimmat hiekkadyynit.
Kreikkalaisessa mytologiassa joki yhdistettiin joenjumala Alfeiokseen, joka rakastui nymfi Arethusaan tämän kylvettyä joessa. Myytissä Herakles puhdisti Augeiaan tallit kääntämällä Alfeioksen ja Peneioksen virtaukset.
Aóos
Aóos () eli Vjosë (, myös "Vjosa") on joki, joka virtaa Epeiroksessa Luoteis-Kreikassa sekä Albaniassa. Sen kokonaispituus on noin 260 kilometriä ja pituus Kreikan puolella noin 80 kilometriä. Joki saa alkunsa Kreikan puolelta Lýgkos- eli Avgó-vuorelta pohjoisessa Píndos-vuoristossa ja se laskee Adrianmereen Albaniassa.
Kreikan puolella Aóos virtaa Ioánninan alueyksikön alueella. Sen alue kuuluu suojeltuun Víkoksen–Aóoksen kansallismetsään, joka on osa Pohjoisen Píndoksen kansallispuistoa. Joki ylittää Kreikan ja Albanian rajan lähellä Çarshovëa ja ohittaa kaupungit tai kylät Përmet, Këlcyrë, Tepelenë, Memaliaj, Selenicë ja Novoselë. Se laskee mereen Vlorën luoteispuolella.
Joen valuma-alue on yhteensä noin 6 519 neliökilometriä, mistä noin 4 365 neliökilometriä on Albanian puolella ja 2 154 neliökilometriä Kreikan puolella, ja sen virtaus on vuodenajasta riippuen 8–130 kuutiometriä sekunnissa. Joessa sijaitsee patoamalla muodostettu Aóoksen tekojärvi. Aóoksen sivujokia ovat Drino, Shushicë, Sarantáporos ja Voïdomátis.
Árachthos
Árachthos () on joki, joka virtaa Epeiroksessa Luoteis-Kreikassa. Sen pituus on 110 kilometriä. Joki saa alkunsa pohjoisesta Píndos-vuoristosta ja se laskee Amvrakikóslahteen Joonianmeressä.
Árachthos virtaa Ártan kaupungin läpi. Kaupungin pohjoispuolella joessa on suuri Pournárin tekojärvi. Laskiessaan Amvrakikóslahteen joki muodostaa yhdessä Loúros-joen suiston kanssa laajan suisto- ja kosteikkoalueen, jonka koko on noin 450 neliökilometriä. Nikólaos Skoufáksen kunnan Árachthoksen kunnallisyksikkö, entinen itsenäinen kunta, on saanut nimensä joesta.
Joki on Kreikan suosituimpia koskenlaskun harrastajien keskuudessa. Sen yläjuoksulla pudotusta on noin 700 metriä.
Enipéas
Enipéas (), antiikin Enipeus (), on joki, joka virtaa Thessaliassa Kreikassa. Se on Pineiós-joen sivuhaara ja sen pituus on 84 kilometriä. Joki saa alkunsa Óthrys-vuorelta ja se laskee Pineiókseen lähellä Farkadónaa.
Kreikkalaisessa mytologiassa joki yhdistettiin Enipeus-nimiseen joenjumalaan.
Thessalian Enipeás-jokea ei tule sekoittaa samannimiseen, pienempään jokeen Pieriassa.
Kalamás
Kalamás () eli Thýamis (Θύαμης, ) on joki, joka virtaa Epeiroksessa Luoteis-Kreikassa. Sen pituus on 115 kilometriä. Joki saa alkunsa Doúsko- eli Nemërçkë-vuorelta ja se laskee Joonianmereen. Kalamás on Kreikan joista seitsemänneksi pisin.
Kalamás virtaa Thesprotian ja Ioánninan alueyksiköiden halki. Laskiessaan mereen Kestrínin kylän lähellä se muodostaa laajan suistoalueen eli deltan, joka on tärkeä luontoalue.
Tapio Hase
Tapio Atso Hase (s. 1937) on suomalainen kemisti. Hän on ollut Helsingin yliopiston orgaanisen kemian apulaisprofessori professori 1981–1984 ja professori vuodesta 1984–2002. Hänen tutkimuskohteenaan on ollut lääkeaineiden, antibioottien, feromonien ja muiden orgaanisten yhdisteiden synteesi, ja hän on kehittänyt uusia yleisiä synteettisiä menetelmiä.
Hän teki väitöskirjansa tutkimusaiheesta "Studies related to synthesis of tetracycline" nobelisti Sir Derek Bartonin ohjauksessa Lontoon Imperial Collegessa, Englannissa vuonna 1969. Vuosina 1974-1975 hän toimi post-doc tutkijana nobelisti Elias J. Coreyn tutkimusryhmässä Harvardin yliopistossa.
Prof. Tapio A. Hase on julkaissut ja editoinut kirjan Umpoled Synthons: A survey of Sources and Uses in Synthesis (julk. 1987). Hänen laatimat spektrometrian taulukot "Tables for organic spectrometry" ovat yhä orgaanisen kemian opiskelijoiden ja tutkijoiden päivittäin käyttämä lähde spektroskooppisessa tulkinnoissa.
Hän on ohjannut lukuisIa väitöskirjoja mm. prof. Kristiina Wähälä ().
Loúros (joki)
Loúros () on joki, joka virtaa Epeiroksessa Luoteis-Kreikassa. Sen pituus on 80 kilometriä. Joki saa alkunsa Tómaros-vuorelta ja se laskee Joonianmereen kuuluvaan Amvrakikóslahteen.
Tómaros-vuorelta Loúros virtaa etelään Thesprotikón ja Xerovoúnin vuorten halki sekä läpi Filippiádan tasangon. Laskiessaan Amvrakikóslahteen joki muodostaa yhdessä Árachthos-joen suiston kanssa laajan suisto- ja kosteikkoalueen, jonka koko on noin 450 neliökilometriä, ja se on merkittävä osa alueen ekosysteemiä. Loúroksen kylä sekä Prévezan kunnan Loúroksen kunnallisyksikkö, entinen itsenäinen kunta, ovat saaneet nimensä joesta.
Antiikin aikana joelta johti noin 50 kilometriä pitkä akvedukti eli vesijohto länsirannikolle Nikopolikseen. Nykyisin joki on padottu muun muassa Kerasónaksen kylässä. Néa Kerasoúntassa joen varrella on Rogoin linna bysanttilaiselta ajalta.
Papua-Uusi-Guinea paralympialaisissa
Papua-Uusi-Guinea on osallistunut paralympialaisiin viisi kertaa. Ensimmäisen kerran maa osallistui paralympialaisiin jo vuonna 1984 mutta seuraavan kerran vasta vuonna 2000. Maa on saavuttanut yhden hopeisen mitalin Pekingin kesäparalympialaisissa 2008. Talviparalympialaisiin maa ei ole osallistunut.
Pineiós (Thessalia)
Pineiós (), antiikin Peneios, on joki, joka virtaa Thessaliassa Kreikassa. Sen pituus on 205 kilometriä. Joki saa alkunsa pohjoisesta Píndos-vuoristosta ja se laskee Thermaïkóslahteen Egeanmeren pohjoisosassa. Pineiós on Kreikan joista kolmanneksi pisin.
Píneios virtaa muun muassa Malakásin, Kalampákan, Megála Kalývian, Farkadónan ja Lárisan läpi. Tämän jälkeen se kulkee Témpin eli Tempen solan läpi ja laskee mereen Paralía Kouloúraksen ja Alexandrinín kylien kohdalla, missä se muodostaa suistoalueen. Suisto on Natura 2000 -aluetta.
Kreikkalaisessa mytologiassa joki yhdistettiin joenjumala Peneiokseen. Keskiajalla joki tunnettiin myös nimillä "Salambrias" tai "Salabrias" (Σαλα[μ]βριάς).
Pineiós
Pineiós () voi viitata seuraaviin kohteisiin Kreikassa:
Spercheiós
Spercheiós (), antiikin Sperkheios, on joki, joka virtaa Keski-Kreikassa Fthiotiin alueyksikön alueella. Sen pituus on 80 kilometriä. Joki saa alkunsa Tymfristós-vuorelta Píndos-vuoristosta ja se laskee Maliakóslahteen Egeanmeren länsiosassa.
Kreikkalaisessa mytologiassa jokea vastasi joenjumala Sperkheios. Vuonna 997 joella käytiin Spercheióksen taistelu Bysantin valtakunnan ja Bulgarian valtakunnan välillä. Joesta on saanut nimensä sen varrella sijaitseva Spercheiádan kaupunki.
Tavropós
Tavropós () eli Mégdovas (Μέγδοβας) on joki, joka virtaa Keski-Kreikassa ja Thessaliassa Kardítsan ja Evrytanian alueyksiköiden alueella. Sen pituus on 78 kilometriä. Joki saa alkunsa Ágrafa-vuorilta Píndos-vuoristosta ja se laskee Achelóos-joessa olevaan Kremastán tekojärveen.
Vardar
Vardar (, ) eli Axiós () on joki, joka virtaa Makedonian tasavallassa sekä Makedoniassa Pohjois-Kreikassa. Sen pituus on 388 kilometriä. Joki saa alkunsa Šar-vuorilta Makedonian tasavallan puolelta ja se laskee Thermaïkóslahteen Egeanmeren pohjoisosassa.
Vardar-joen pituus Makedonian tasavallan puolella on noin 301 kilometriä, mikä tekee siitä maan pisimmän joen, ja Kreikan puolella Axiós-jokena lähteestä riippuen noin 76–87 kilometriä. Makedonian tasavallan puolella joen varrella ovat muun muassa kaupungit Gostivar, Tetovo, pääkaupunki Skopje, Veles ja Gevgelija. Joki ylittää Makedonian tasavallan ja Kreikan rajan Eidoménin ja Évzonoin kylien välillä. Kreikan puolella joen varrella sijaitsevat muun muassa Axioúpoli ja Polýkastro. Axiós-joki laskee mereen noin 18 kilometriä länteen Thessalonikin kaupungista. Se muodostaa yhdessä Aliákmonas-, Loudías- ja Gallikós-jokien suistojen kanssa laajan suistoalueen eli deltan, jonka pinta-ala on noin 90 neliökilometriä. Se on suojeltu Axióksen suiston kansallispuistona.
Vardar-joen valuma-alueen koko on 23 747 neliökilometriä. Makedonian tasavallan puolella tästä on 206 535 neliökilometriä, mikä kattaa noin 87 % maan pinta-alasta. Kreikan puolella valuma-alueesta on noin 3 212 neliökilometriä. Joki virtaa keskimäärin 790 metrin korkeudella merenpinnasta. Joen leveys vaihtelee 50 ja 300 metrin välillä ja sen syvyys on suurimmillaan 4 metriä. Vardarin sivujokia ovat muun muassa Treska, Pchinja, Bregalnica, Crna, Lepenec ja Babuna. Déltan kunta on saanut nimensä joen suistosta ja sen osa Axióksen kunnallisyksikkö, entinen itsenäinen kunta, itse joesta.
Antiikin aikana joki tunnettiin nimillä "Aksios" ja "Bardarios" (Βαρδάριος).
Markku Heikkilä (teologi)
Markku Kaarlo Juhani Heikkilä (s. 1945) on suomalainen teologi. Hän on ollut Helsingin yliopiston käytännöllisen teologian professori vuodesta 1986 ja tutkinut kirkollista yhdistystoimintaa ja uskontososiaalisia muutoksia. Hän on ollut tiedekunnan dekaani. Vuodesta 1995 hän on ollut Teologisen aikakauskirjan päätoimittaja.
Papua-Uusi-Guinea kesäparalympialaisissa 2012
Papua-Uusi-Guinea osallistui Lontoon kesäparalympialaisiin vuonna 2012 joukkueella, johon kuului vain kaksi urheilijaa. Kyseessä oli maan neljäs esiintyminen paralympialaisissa, eikä maa saavuttanut mitaleita. Edellisissä kisoissa hopeaa voittanut sprintteri Francis Kompaon toimi maan lipunkantajana avajaisissa niin kuin viime kisoissakin.
Agía Eiríni
Agía Eiríni (; myös "Agía Iríni"; ”Pyhä Irene”) voi viitata seuraaviin paikkoihin Kreikassa:
Tamu
Tamu on Tyynessämeressä sijaitseva kilpitulivuori, jonka on arvioitu olevan suurin maapallolla sijaitseva tulivuori. Tamu sijaitsee noin 1 600 kilometrin päässä Japanista itään. Tamun tulivuoren arvioidaan syntyneen 145 miljoonaa vuotta sitten jura- ja liitukausien vaihteessa. Tamun pinta-ala on arviolta 120 000 neliömailia.
Algar von Heiroth
Algar Rurik Alexander von Heiroth (26. elokuuta 1908 –1985) oli suomalainen diplomaatti ja filosofian kandidaatti. Hän oli suurlähettiläs Méxicossa ja Kuubassa 1964–1966 sekä Tel Avivissa 1966–1975.
Håkan Hellberg
John Håkan Hellberg (s. 23. maaliskuuta 1930 Kokkola) on suomalainen kansainvälisissä tehtävissä toiminut lääkäri, toimittaja ja kirjailija.
Hellbergin vanhemmat olivat opettaja John Hellberg ja Margit Backman. Hänen puolisonsa vuodesta 1956 on Marita Linnea Söderström. Hellberg tuli ylioppilaaksi 1949 ja valmistui lääketieteen lisensiaatiksi 1953. Hän toimi jo valmistuttuaan lähetyslääkärinä Afrikassa, ja on sittemmin Suomen ohella muun muassa Namibiassa. Hellberg oli Maailman terveysjärjestön tiedotus- ja terveyskasvatusosaston päällikkö 1986–1987 ja sen jälkeen Hufvudstadsbladetin päätoimittaja 1987–1992. Hän sai lääkintäneuvoksen arvonimen 1992.
Hellberg on julkaissut kaksi teosta kokemuksistaan lääkärintyöstä Afrikassa ja muualla:
M/V Corinthian
M/V Corinthian (aiemmilta nimiltään "Reneissance Four", "Clelia II" ja "Orion II") on Grand Circle Cruise Line -varustamon vuonna 1990 valmistunut risteilyalus. Se liikennöi pitkin Eurooppaa.
Max Seeck
Max Seeck (s. 1985 Helsinki) on suomalainen markkinointialan yrittäjä, kirjailija ja käsikirjoittaja, jonka esikoistrilleri "Hammurabin enkelit" ilmestyi Tammen kustantamana alkusyksystä 2016. Teoksen käännösoikeudet myytiin heti samana syksynä Saksaan ja Viroon sekä myöhemmin Islantiin.
Seeck kävi Helsingin Saksalaisen koulun lukion, opiskeli kauppatieteitä Tallinnassa ja suoritti MBA-tutkinnon Zürichssä. Opiskelijatovereidensa kanssa hän perusti vuonna 2010 sähköiseen markkinointiin erikoistuneen yrityksen nimeltä Off Road Promotion & Management (Nykyisin OFRD).
Esikoisromaaniaan Seeck kirjoitti päätyönsä ohella kolmen vuoden ajan muun muassa perhetuttavan, toimittaja-kirjailija Maarit Huovisen kannustamana.
Max Seeckin äiti on kuvataiteilija Riitta Nelimarkka-Seeck.
Nimrat Kaur
Nimrat Kaur (s. 13. maaliskuuta 1982 Pilani, Rajasthan) on intialainen näyttelijä. Hän aloitti uransa mallin töillä ja näyttelemällä teatterissa. Hän esiintyi pienissä rooleissa parissa elokuvassa, ennen kuin sai suuren roolin jännityselokuvassa "Peddlers" vuonna 2012. Seuraavana vuonna tuli läpimurtorooli menestyneessä draamaelokuvassa "The Lunchbox". Molemmat elokuvat esitettiin Cannesin elokuvajuhlilla.
Vuonna 2014 Kaur näytteli agentti Tasneem Qureshia yhdysvaltalaisen televisiosarjan "Isänmaan puolesta" neljännellä tuotantokaudella. Sen jälkeen hän näytteli kriitikoiden kehumassa sotatrillerissä "Airlift". Vuonna 2016 hän näytteli Rebecca Yedliniä yhdysvaltalaisen televisiosarjan "Wayward Pines" toisella tuotantokaudella.
Kaur syntyi punjabiperheeseen Pilanissa Rajasthanin osavaltiossa Intiassa. Hänen isänsä työskenteli armeijassa ja perhe muutti usein, mutta Kaur vietti tärkeän osan lapsuudestaan Punjabin Patialassa. Kashmirikapinalliset sieppasivat ja tappoivat hänen isänsä, minkä jälkeen perhe muutti Noidaan. Siellä Kaur opiskeli Shri Ram College of Commercessa ja muutti valmistuttuaan Mumbaihin.
Joakim Nygård
Johan Alvar Joakim Nygård (s. 8. tammikuuta 1993 Tukholma, Ruotsi) on ruotsalainen jääkiekkopuolustaja, joka pelaa SHL-joukkue Färjestad BK:ssa. Hän on pelipaikaltaan vasen laitahyökkääjä. Elite Prospects -sivuston mukaan Nygård on nopea pelintekijä varustettuna hyvillä käsillä. Hänet mainitaan myös luovaksi, mutta vielä varsin kokemattomaksi pelaajaksi.
Nygård on Skå IK:n kasvatti. Hän siirtyi B-juniori-ikäisenä Sunne IK:hon kaudeksi 2009–2010. Nygård jakoi yhdeksällä syöttöpisteellään J18 Elitin kevään 2010 pudotuspelien syöttöpörssin voiton Simon Mattssonin ja Niklas Svenssonin kanssa. Hän debytoi samalla kaudella miesten peleissä pelattuaan yhden runkosarjaottelun Ruotsin kolmanneksi korkeimmalla sarjatasolla I-divisioonassa. Kaudella 2010–2011 Nygård oli Sunnen J18-junioreiden paras pistemies ja syöttäjä J18 Allsvenskanissa tehoilla 8+17=25 ja paras maalintekijä J18 Elitissä 19 osumallaan.
Kaudeksi 2011–2012 Nygård siirtyi Färjestad BK:n J20-junioreihin. Hän oli joukkueen toiseksi paras pistemies Linus Fröbergin jälkeen tehoilla 16+30=46. Nygård voitti myös Färjestadin sisäisen tehotilaston lukemalla +22. Kaudella 2012–2013 hän oli joukkueen toiseksi paras pistemies David Rundqvistin jälkeen tehoilla 16+29=45. Pudotuspeleissä Nygård oli Färjestadin paras maalintekijä viidellä osumallaan. Hän voitti kauden päätteeksi J20 SuperElitin pronssia. Nygård debytoi kauden aikana myös Färjestadin Elitserien-joukkussa, jossa hän pelasi 28 runkosarja- ja neljä playoff-ottelua tehopistein 1+1=2. Nygård teki Elitserien-debyyttinsä 13. syyskuuta 2012 HV71:tä vastaan. Ensimmäisen Elitserien-maalinsa hän teki 23. helmikuuta 2013 MODO Hockeyta vastaan. Maaliskuussa 2013 Nygård teki Färjestadin kanssa kaksivuotisen jatkosopimuksen.
Ensimmäisellä kokonaisella SHL-kaudellaan 2013–2014 Nygård teki 50 runkosarjaottelussa tehot 3+11=14 ja 15 playoff-ottelussa neljä syöttöpistettä. Hän voitti kauden päätteeksi hopeaa. Tammikuussa 2015 Nygård teki Färjestadin kanssa kolmivuotisen jatkosopimuksen. Kaudella 2015–2016 hän oli 12 osumallaan joukkueen kolmanneksi paras maalintekijä Mikael Johanssonin ja John Perssonin kanssa. Tehopisteitä runkosarjassa syntyi kaikkiaan 19. Joulukuussa 2016 Nygård teki kaksivuotisen jatkosopimuksen Färjestadin kanssa. Kaudella 2016–2017 hän jakoi 16 osumallaan joukkueen sisäisen maalipörssin voiton Johan Rynon kanssa ja teki runkosarjassa kaikkiaan 29 tehopistettä. Kaudella 2017–2018 Nygård oli tehoilla 17+17=34 Färjestadin kolmanneksi paras maalintekijä ja hän jakoi joukkueen sisäisen pistepörssin neljännen sijan Michael Lindqvistin kanssa.
Nygård on pelannut Ruotsin A-maajoukkueessa seitsemän ottelua tehden yhden syöttöpisteen. Hän teki A-maajoukkuedebyyttinsä Euro Hockey Challengessa 2. huhtikuuta 2015 Trenčínissä Slovakiaa vastaan. Nygård on pelannut myös kaksi nuorten maaottelua.
Naisen suusta – Piitu Uski
Naisen suusta – Piitu Uski on vuonna 2010 Liv-kanavalla esitetty keskusteluohjelma, jonka emäntänä toimi näyttelijä Piitu Uski.
Iivana Julman kuvakronikka
Iivana Julman kuvakronikka (, "Litsevoi letopisnyi svod") on suurin kokoelma historiallisia tekstejä, joita keskiajan Venäjän aikana on koottu. Ajallisesti siinä kuvataan historiallisia tapahtumia aina kristinuskon opetuksen mukaisen luomakunnan alun kuvaelmasta vuoteen 1567. Epävirallisesti se tunnetaan myös nimellä "Tsaari-kirja" (Царь-книга).
Käsikirjoitusten kirjoittaminen ja kokoaminen tehtiin Venäjän ensimmäisen tsaarin, Iivana IV Julman toimeksiannosta hänen kirjastonsa kehittämiseksi ja lastensa kouluttamiseksi. Kirjaimellisesti käännettynä teoksen nimi tarkoittaisi "Kasvojen kronikkaa", jolla viitataan teoksen sisältämiin miniatyyrikuviin, joita on noin 16 000 kappaletta. Teos sisältää noin 10 000 sivua ja se on jaettu kymmeneen osaan. Se on painettu lumppupaperille.
Käsikirjoitus tehtiin luultavasti vuosien 1568 ja 1576 välisenä aikana, joskin mahdollisesti työ aloitettiin jo 1540-luvun lopulla. Tsaarin luottomies Aleksei Adašev oli mukana teoksen luomisessa. Noin kymmenen munkin ja 15 kuvittajan uskotaan osallistuneen käsikirjoituksen tekemiseen.
Oki (1942)
Oki () oli keisarillisen Japanin laivaston Etorofu-luokan saattaja toisessa maailmansodassa.
Alus tilattiin Uraga Dock Companyltä osana vuoden 1942 hankintoja. Sen köli laskettiin 27. helmikuuta 1942 ja alus laskettiin vesille 20. lokakuuta. Alus otettiin palvelukseen 28. maaliskuuta 1943.
Alus poistettiin alusluettelosta 20. marraskuuta 1945 ja se aloitti 1. joulukuuta kotiutuvien sotilaiden kuljetukset Japaniin. Alus luovutettiin 29. elokuuta 1947 sotakorvauksena Kiinalle.
Fukae (1943)
Fukae () oli keisarillisen Japanin laivaston Etorofu-luokan saattaja toisessa maailmansodassa.
Alus tilattiin Uraga Dock Companyltä osana vuoden 1942 hankintoja. Sen köli laskettiin 30. lokakuuta 1942 ja alus laskettiin vesille 2. huhtikuuta 1943. Alus otettiin palvelukseen 28. kesäkuuta.
Alus poistettiin alusluettelosta 5. lokakuuta 1945 ja se aloitti 1. joulukuuta kotiutuvien sotilaiden kuljetukset Japaniin. Alus luovutettiin 16. heinäkuuta 1947 sotakorvauksena Britannialle.
Janet Frame
Nene Janet Paterson Clutha (28. elokuuta 1924 Dunedin, Uusi-Seelanti – 29. tammikuuta 2004 Dunedin, Uusi-Seelanti) oli uusiseelantilainen kirjailija, joka käytti kirjailijanimeä Janet Frame, joka oli hänen alkuperäinen nimensä. Hän kirjoitti romaaneja, novelleja, runoja, nuortenkirjoja ja kolmiosaisen omaelämäkerran. Framen maine perustuu yhtä hyvin hänen erikoiseen henkilöhistoriaansa kuin kirjailijanuraansa. Frame vietti vuosia psykiatrisessa hoidossa, ja hänelle suunniteltiin tehtäväksi lobotomia, joka peruttiin muutama päivä ennen suunniteltua ajankohtaa, kun hänen ensimmäinen novellikokoelmansa yllättäen sai kansallisen kirjallisuuspalkinnon. Framen teoksia ei ole suomennettu.
Frame käyttää tuotannossaan hyväkseen omaa elämäänsä. Itsemurhayrityksen jälkeen hän oli kahdeksan vuotta sairaalahoidossa ja sai sähkösokkihoitoa. Skitsofreniadiagnoosi peruttiin myöhemmin, ja hän kommentoi asiaa katkerasti elämäkerrassaan, sillä hän koki menettäneensä vastauksen niihin epäilyihin, joita hänellä oli oman itsensä suhteen.
Jane Campion on ohjannut hänen elämäänsä perustuvan elokuvan "Enkelin kosketus" ("An Angel at My Table", 1990), ja Riitta Jalonen on kirjoittanut romaanin "Kirkkaus", jossa hän rakentaa Framen todellisia elämänvaiheita myötäillen kuvan vuosikausien psykiatristen hoitojen jälkeen myöhemmin maailmanmaineeseen nousseesta Framesta.
Kanju (1943)
Kanju () oli keisarillisen Japanin laivaston Etorofu-luokan saattaja toisessa maailmansodassa.
Alus tilattiin Uraga Dock Companyltä osana vuoden 1942 hankintoja. Sen köli laskettiin 8. huhtikuuta 1943 ja alus laskettiin vesille 7. elokuuta. Alus otettiin palvelukseen 30. lokakuuta.
Alus upposi 15. elokuuta 1945 osuttuaan miinaan Wonsanissa ja se poistettiin alusluettelosta 15. syyskuuta.
Kasado (1943)
Kasado () oli keisarillisen Japanin laivaston Etorofu-luokan saattaja toisessa maailmansodassa.
Alus tilattiin Uraga Dock Companyltä osana vuoden 1942 hankintoja. Sen köli laskettiin 10. elokuuta 1943 ja alus laskettiin vesille 9. joulukuuta. Alus otettiin palvelukseen 27. helmikuuta 1944.
Alus poistettiin alusluettelosta 30. marraskuuta 1945 ja se romutettiin 25. syyskuuta 1948.
Matsuwa (1942)
Matsuwa () oli keisarillisen Japanin laivaston Etorofu-luokan saattaja toisessa maailmansodassa.
Alus tilattiin Mitsui Engineering & Shipbuildingin Tamanon telakalta osana vuoden 1942 hankintoja. Sen köli laskettiin 20. helmikuuta 1942 ja alus laskettiin vesille 13. marraskuuta. Alus otettiin palvelukseen 23. maaliskuuta 1943.
Alus torpedoitiin 22. elokuuta 1944 Etelä-Kiinan merellä. Se poistettiin alusluettelosta 10. lokakuuta.
Wakamiya (1943)
Wakamiya () oli keisarillisen Japanin laivaston Etorofu-luokan saattaja toisessa maailmansodassa.
Alus tilattiin Mitsui Engineering & Shipbuildingn Tamanon telakalta osana vuoden 1942 hankintoja. Sen köli laskettiin 16. heinäkuuta 1942 ja alus laskettiin vesille 19. huhtikuuta 1943. Alus otettiin palvelukseen 10. elokuuta.
Alus torpedoitiin 23. marraskuuta 1943 Shuzanin eteläpuolella. Se poistettiin alusluettelosta 5. tammikuuta 1944.
Manju (1943)
Manju () oli keisarillisen Japanin laivaston Etorofu-luokan saattaja toisessa maailmansodassa.
Alus tilattiin Mitsui Engineering & Shipbuildingin Tamanon telakalta osana vuoden 1942 hankintoja. Sen köli laskettiin 15. helmikuuta 1943 ja alus laskettiin vesille 31. heinäkuuta. Alus otettiin palvelukseen 30. marraskuuta.
Alus vaurioitui 3. huhtikuuta 1945 ilmahyökkäyksessä Hongkongissa ja se jouduttiin ajamaan matalikolle uppoamisen estämiseksi. Alus nostettiin 11. toukokuuta 1945 ja se romutettiin vuonna 1946. Alus poistettiin alusluettelosta 3. toukokuuta 1947.
Iki (1943)
Iki () oli keisarillisen Japanin laivaston Etorofu-luokan saattaja toisessa maailmansodassa.
Alus tilattiin Mitsui Engineering & Shipbuildingin Tamanon telakalta osana vuoden 1942 hankintoja. Sen köli laskettiin 2. toukokuuta 1942 ja alus laskettiin vesille 5. helmikuuta 1943. Alus otettiin palvelukseen 31. toukokuuta.
Alus upposi 24. toukokuuta 1944 torpedoituna Etelä-Kiinan merellä ja se poistettiin alusluettelosta 10. heinäkuuta.
Mutsure (1943)
Mutsure () oli keisarillisen Japanin laivaston Etorofu-luokan saattaja toisessa maailmansodassa.
Alus tilattiin Hitachi Zōsenin Sakurajiman telakalta osana vuoden 1942 hankintoja. Sen köli laskettiin 25. heinäkuuta 1942 ja alus laskettiin vesille 10. huhtikuuta 1943. Alus otettiin palvelukseen 31. heinäkuuta.
Alus upoposi 2. syyskuuta 1943 torpedoituna Trukin pohjoispuolella ja se poistettiin alusluettelosta 1. marraskuuta.
Hirado (1943)
Hirado () oli keisarillisen Japanin laivaston Etorofu-luokan saattaja toisessa maailmansodassa.
Alus tilattiin Hitachi Zōsenin Sakurajiman telakalta osana vuoden 1942 hankintoja. Sen köli laskettiin 2. marraskuuta 1942 ja alus laskettiin vesille 30. kesäkuuta 1943. Alus otettiin palvelukseen 28. syyskuuta.
Alus upposi 12. syyskuuta 1944 torpedoituna Hainanin eteläpuolella ja se poistettiin alusluettelosta 10. marraskuuta.
Amakusa (1943)
Amakusa () oli keisarillisen Japanin laivaston Etorofu-luokan saattaja toisessa maailmansodassa.
Alus tilattiin Hitachi Zōsenin Sakurajiman telakalta osana vuoden 1942 hankintoja. Sen köli laskettiin 5. huhtikuuta 1943 ja alus laskettiin vesille 31. syyskuuta. Alus otettiin palvelukseen 20. marraskuuta.
Alus upposi 9. elokuuta 1945 ilmahyökkäyksessä Onagawassa ja se poistettiin alusluettelosta 15. syyskuuta.
Financial Action Task Force on Money Laundering
Financial Action Task Force (on Money Laundering) (FATF), (ranskaksi: Groupe d'action financière (GAFI), 
on hallitustenvälinen toimintaryhmä, joka toimii Taloudellisen yhteistyön ja kehityksen järjestön OECD:n alaisuudessa. 
Se perustettiin G7-maiden kokouksessa Pariisissa vuonna 1989 luomaan toimintamalleja ja säädöksiä, joilla estettäisiin rahanpesua, terrorismin tai joukkotuhoaseiden rahoitusta ja leviämistä.
FATF:n toimisto sijaitsee Pariisissa OECD:n pääkonttorissa. 
FATF:iin kuuluu 34 jäsenmaata, joitakin paikallisia tarkkailijoita sekä kaksi paikallisjärjestöä (Persianlahden arabimaiden yhteistyöneuvosto ja Euroopan komissio). Suomi liittyi mukaan vuonna 1991.
Koivumäen kartano
Koivumäen kartano on vanha maatila Kuopion keskustan eteläpuolella Hiltulanlahden kaupunginosassa. Sen jugendtyyliseen päärakennuksen on suunnitellut Waldemar Aspelin.
Koivumäen eli Henriksnäsin tilan historia alkaa vuodesta 1792. Se oli alkujaan lampuotitila, joka kehittyi nopeasti 1800-luvun alkupuolella asessori Gustaf Saloniuksen omistuksessa. Kauppaneuvos Gustaf Ranin osti tilan pakkohuutokaupasta 1869. Samalla Ranin osti Alapihan, Lassilan ja hieman myöhemmin Kuhasen tilat. Alapihan Lapinmäen torpassa hän alkoi pitää yksityistä kyläkoulua vuonna 1876. Osan maista Ranin lahjoitti Pohjois-Savon kansanopiston sijaintipaikaksi, ja Maaningalta siirtynyt opisto aloitti Koivumäessä vuonna 1900. Kartano on edelleen suvun omistuksessa. Viidettä polvea edustava Kirsti Dunkel pitää kartanossa nyt kahvila-ravintolaa. Kartanon hevostalleilla ja ratsastuskentällä toimii ulkopuolisten yrittäjien ratsastustalli.
Nykyisen päärakennuksen rakennuttivat Raninin tytär Alma ja hänen miehensä Ernst Biese vuonna 1907. Päärakennuksen lisäksi tilalla on 1700-luvulta peräisin olevat aitat, väentupa, liiteri, navetta ja huvimaja. Hevostalli vaurioitui tulipalossa vuonna 2010.
Henryn vakio
Henryn vakio eli Henryn lain vakio k on vakio, joka kuvaa liuokseen liuenneen aineen (tyypillisimmin kaasun) osapaineen riippuvuutta kaasun mooliosuudesta liuottimessa. Henryn vakio esiintyy Henryn laissa, jota voidaan käyttää määrittämään kaasun liukoisuutta liuokseen, mitä pienempi Henryn vakion arvo on, sitä suurempi on liukoisuus liuottimeen. Henryn vakion yksikkönä käytetään usein joko torria tai baaria.
Henryn vakio riippuu sekä liukenevasta aineesta että liuottimesta. Vakio voidaan määrittää kokeellisesti mittaamalla liuenneen aineen osapainetta liuoksista, joissa liuenneen aineen pitoisuus on tunnettu. Tämän lisäksi vakio riippuu lämpötilasta. Henryn vakion riippuvuus lämpötilasta aineelle i voidaan esittää niin kutsutulla Krichevsky-Kasarnovsky-yhtälöllä:
Eräiden kaasujen Henryn vakioita vesiliuoksessa 25 °C:n lämpötilassa.
Rasmus Thelander
Rasmus Thelander (s. 9. heinäkuuta 1991) on tanskalainen jalkapalloilija. Pelipaikaltaan hän on keskuspuolustaja. Thelander edustaa Kreikan Superliigassa pelaavaa Panathinaikosia.
Neuvosto
Neuvosto on asioista päättämään tai niitä pohtimaan asetettu ryhmä (neuvotteluryhmä, toimielin, neuvoskunta).
Yleisiä neuvostoja:Kansainvälisiä neuvostoja:Suomalaisia neuvostoja:Historiallisia neuvostoja:
Awaji (1943)
Awaji () oli keisarillisen Japanin laivaston Mikura-luokan saattaja toisessa maailmansodassa.
Alus tilattiin Hitachi Zōsenin Sakurajiman telakalta osana vuoden 1942 hankintoja. Sen köli laskettiin 1. kesäkuuta 1943 ja alus laskettiin vesille 30. lokakuuta. Alus otettiin palvelukseen 25. tammikuuta 1944.
Alus upposi 2. kesäkuuta 1944 torpedoituna Taiwanin itäpuolella ja se poistettiin alusluettelosta 10. heinäkuuta.
GNP Energy
GNP Energy Finland Oy (aiemmin Finkraft Oy ja Market Energia Sähkönmyynti) on vuonna 2009 perustettu suomalainen sähkönmyyntiyhtiö. Yhtiö vaihtoi nimensä nykyiseksi 2. toukokuuta 2018, ja yhtiön mukaan nimimuutoksen syyksi kerrottiin suuntautuminen pohjoismaiseen liiketoimintaan.
Vuonna 2011 tehdyssä hintavertailussa Market Energia Sähkönmyynti oli kaikissa lasketuissa tapauksissa edullisin sähköenergian myyjä.
Vuonna 2011 kuluttaja-asiamies haastoi Market Energia Sähkönmyynti Oy:n oikeuteen sähkön puhelinmarkkinoinnista. Yrityksestä oli tehty satoja valituksia Kuluttajavirastoon. Yritykselle maksettujen ennakkomaksujen takaisinmaksussa sopimuksen irtisanomistilanteissa oli toistuvia viivästyksiä.
Markkinaoikeus katsoi yhtiön toimineen sopimattomasti muun muassa puhelinmarkkinoinnissaan, sopimuskäytännöissään ja ennakkolaskun suuruutta määrittäessään, mutta ei pitänyt ennakkolaskutusta sinänsä kuluttajansuojalain vastaisena. Tuolloin sille asetettiin 75 000 euron uhkasakko koskemaan määrättyjä kieltoja kokonaisuutena.
Syyskuussa 2016 Kuluttaja-asiamies vei Finkraft Oy:n markkinaoikeuteen sähkönmyyntisopimusten hinnankorotuksista.
Vuonna 2018 kilpailu- ja kuluttajavirasto on ratkaisussaan todennut yhtiön markkinoineen puhelimessa 80–90-vuotiaille vanhuksille sähkösopimuksia kertomatta kaikkia lain vaatimia tietoja sekä käyttäen arviolaskutuksessaan aivan liian suuria kulutusarvioita. Ratkaisun esimerkkitapauksessa oli arvioitu kuluttajan käyttämä kesäajan kuukausittainen energiamäärä yli 100 kWh:ksi, kun päättyneen kuukauden kulutus oli ollut runsaat 60 kWh. Kesäaikana sähkönkulutus on yleisesti ottaen vähäisempää. Tämän lisäksi puhelinmyynnissä sopimusvahvistuksia on lähetetty niin myöhään, että lain mukainen 14 vuorokauden määräaika sopimuksen peruuttamiseen on vahvistuksen saapuessa jo täyttynyt.